Nesna kirke

Nesna kirke er en korskirke fra 1880 i Nesna kommune og Nesna prestegjeld, Nordland fylke.

Kirken er i tre, med korsplan, er bygd etter nygotisk stil, og har 800 plasser. De innvendige hjørnene i korsplanet er noe avkuttet slik at kirkerommet har en delvis åttekantet form. Bygget sto ferdig i 1879, men ble innviet først 17. september 1880.

Renovering
I 2007 bevilget Nesna Sanitetsforening 200,000 kroner til restaurering av kirken. I tillegg ble nesten 100,000 kroner samlet inn fra privatpersoner.Helgeland Blad, 2. august 2007: 100.000 i gaver til kirke

Som en del av innsparingsforslag i Nesna kommune, ble det høsten 2007 foreslått å stenge kirken med unntak av høytidsgudstjenester og innføre gebyrer på kirkelige handlinger. Det sistnevnte har bispedømmerådet sagt nei til.Rana Blad, 11. oktober 2007, s. 22: Stenger kirka og foreslår gebyrerHilde Andreassen: Må kanskje stenge kirke , Helgeland Blad, 12. oktober 2007

I desember 2007 ble restaurerings-kostnadene anslått til 17,1 millioner kroner.Ingeborg Andreassen: −Kirka skal ikke rives, Rana Blad, 18. desember 2007

Kirken er i dag renovert innvendig, hvor kirken har fått tilbake sin opprinnelige farge. Alt elektrisk er byttet ut og kirken har fått installert brannvarslingsanlegg.

Tidligere kirkebygg
Den forrige kirken på stedet ble oppført i 1767 i korsform, den var noe mindre enn dagens kirkebygg. Sildefisket ga både penger i kommunekassen og mange tilreisende fiskere som søkte til Nesna kirke, slik at det på 1870-tallet ble planlagt ny og større kirke. Den gamle kirken ble revet da den nye sto ferdig på tomt like ved. Materialene i 1767-kirken var i så god forfatning at de ble brukt til ny folkeskole og kapell i Bardal. Kirkeklokkene ble også gitt til Bardal kapell.Jensen, Øyvind (1996): Nesna 1800-1920: Fra prestegjeld til kommune. Bygdebok for Nesna. Nesna: Nesna kommune.

Eksteriørbilder

Interiørbilder

 Referanser 

 Eksterne lenker 



Kategori:Kirker i Nesna
Kategori:Kirker i Nord-Helgeland prosti
Kategori:Kulturminner i Nesna
Kategori:Norske kirker fra 1880
Kategori:Niels Stockfleth Darre Eckhoff
Kategori:Nygotikk
Kategori:Korskirker i Norge
Kategori:Oktogonale kirker i Norge